
ประกาศองค์การบริหารส่วนตำบลเทพราช
เรื่อง  รับสมัครบุคคลเพื่อเลือกสรรเป็นพนักงานจ้าง ประจำปีงบประมาณ พ.ศ. 2564
**********************

ด้วยองค์การบริหารส่วนตำบลเทพราช  อำเภอสิชล  จังหวัดนครศรีธรรมราช จะดำเนินการรับสมัครบุคคลเพื่อคัดเลือกเป็นพนักงานจ้างตามภารกิจ ประจำปีงบประมาณ พ.ศ. 2564 เพื่อเลือกสรรและแต่งตั้งเป็นพนักงานจ้างตามภารกิจ สังกัดองค์การบริหารส่วนตำบลเทพราช จำนวน 1 อัตรา ดังนั้น                     จึงอาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ. 2542  มาตรา 13  มาตรา 14 มาตรา 15 และมาตรา 25 ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เมื่อวันที่ 26 กรกฎาคม 2547 เรื่อง กำหนดหลักเกณฑ์เกี่ยวกับพนักงานจ้างขององค์การบริหารส่วนตำบลมติคณะกรรมการพนักงานส่วนตำบลนครศรีธรรมราช  จึงประกาศรับสมัครบุคคลเพื่อเลือกสรรเป็นพนักงานจ้าง ประจำปีงบประมาณ พ.ศ. 2564 เป็นพนักงานจ้างตามภารกิจ จำนวน 1 อัตรา  รายละเอียดดังนี้
พนักงานจ้างตามภารกิจ (ผู้มีคุณวุฒิ)
1)  ตำแหน่ง ผู้ช่วยเจ้าพนักงานจัดเก็บรายได้  (สังกัดกองคลัง)
          จำนวน 1 อัตรา
ลักษณะงานที่ปฏิบัติอัตราค่าตอบแทนและระยะเวลาการจ้างเป็นไปตามเอกสารรายละเอียดภาคผนวก ก.แนบท้ายประกาศนี้
1.  ตำแหน่งที่รับสมัคร ลักษณะงานที่ปฏิบัติ อัตราค่าตอบแทน และระยะเวลาการจ้าง
ภาคผนวก ก.แนบท้ายประกาศนี้
2.  คุณสมบัติทั่วไปและคุณสมบัติเฉพาะตำแหน่ง          
           ผู้สมัครเข้ารับการคัดเลือกต้องมีคุณสมบัติทั่วไป และคุณสมบัติเฉพาะตำแหน่ง ดังนี้
  2.1 คุณสมบัติทั่วไป  ผู้สมัครต้องมีคุณสมบัติและไม่มีลักษณะต้องห้าม ดังต่อไปนี้

1)  มีสัญชาติไทย

2)  มีอายุไม่ตำกว่า 18 ปี   และไม่เกิน 60 ปี 

3) ไม่เป็นบุคคลล้มละลาย

4) ไม่เป็นผู้ที่มีร่างกายทุพพลภาพ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล  ดังต่อไปนี้

5) โรคเรื้อนในระยะติดต่อหรือในระยะที่ปรากฏอาการเป็นที่รังเกียจในสังคมวัณโรคใน
ระยะอันตราย

6) โรคเท้าช้างในระยะที่ปรากฏอาการเป็นที่รังเกียจในสังคม

7) โรคติดยาเสพติดให้โทษ

8) โรคพิษสุราเรื้อรัง

9) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
 
10) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
                     11) ไม่เป็นผู้ที่เคยต้องรับโทษจำคุกโดยคำพิพากษาของศาลถึงที่สุดให้จำคุก  เพราะกระทำความผิดทางอาญา เว้นแต่เป็นโทษสำหรับความผิดอันได้กระทำโดยประมาท หรือความผิดลหุโทษ 
/12) ไม่เป็น...

12) ไม่เป็นผู้ที่เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ
2.2  คุณสมบัติเฉพาะสำหรับตำแหน่ง
                            คุณสมบัติเฉพาะสำหรับตำแหน่ง เป็นไปตามเอกสารรายละเอียดแนบท้ายประกาศนี้
                  3.   วัน เวลา และสถานที่รับสมัครสอบ
                       กำหนดการรับสมัครให้ยื่นใบสมัครด้วยตนเอง ตั้งแต่วันที่ 11–21 มิถุนายน 2564                         (ในวันและเวลาราชการ) เวลา 8.30 - 16.30 น. ณ ที่ทำการองค์การบริหารส่วนตำบลเทพราช หมู่ที่ 2              ตำบลเทพราช อำเภอสิชล จังหวัดนครศรีธรรมราช สอบถามรายละเอียดเพิ่มเติมได้ที่ โทรศัพท์                           0-7575-3110-1   

                  4.  เอกสารและหลักฐานที่ต้องนำมายื่นพร้อมใบสมัคร      
4.1 ผู้สมัครสอบจะต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้อง
และครบถ้วน  พร้อมทั้งนำเอกสารฉบับจริงและสำเนารับรองความถูกต้อง  อย่างละ  1 ชุด  ดังนี้ 
(1) สำเนาวุฒิการศึกษา (ถ้ามี) พร้อมรับรองสำเนาถูกต้อง  จำนวน  1  ฉบับ
(2) รูปถ่ายหน้าตรง ไม่สวมหมวก ไม่ใส่แว่นตาดำ  ขนาด  1  นิ้ว ถ่ายครั้งเดียวไม่เกิน 6  เดือน จำนวน 2 รูป และให้ผู้สมัครเขียน ชื่อ – สกุล ตำแหน่งที่สมัครสอบ                     ไว้ด้านหลังรูปทุกรูป
(3) สำเนาทะเบียนบ้าน พร้อมรับรองสำเนาถูกต้อง  จำนวน  1  ฉบับ
(4) สำเนาบัตรประจำตัวประชาชน  พร้อมรับรองสำเนาถูกต้อง  จำนวน  1  ฉบับ
(5) ใบรับรองแพทย์  ที่แสดงว่าไม่เป็นโรคต้องห้ามตามที่คณะกรรมการกลางพนักงาน     
    ส่วนตำบลกำหนด  ซึ่งออกไม่เกิน 1 เดือน นับตั้งแต่ตรวจร่างกายจนถึงวันสมัคร
(6) เอกสารอื่น ๆ เช่น ทะเบียนสมรส  ใบเปลี่ยนชื่อ -  สกุล  (ถ้ามี) 
       4.2 ผู้สมัครจะต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร และจะต้องกรอกรายละเอียดต่าง ๆ ในใบสมัคร   พร้อมทั้งยื่นและแสดงหลักฐาน  ตาม  วัน  เวลา  และสถานที่กำหนด ในกรณีที่มีความผิดพลาดอันเกิดจากผู้สมัครไม่มายื่นหลักฐาน ตามวันเวลา  และสถานที่กำหนด  หรือยื่นไม่ครบถ้วน จะถือว่าเป็นผู้ขาดคุณสมบัติในการสมัคร และหากมีกรณีปลอมแปลงเอกสารที่ใช้สมัคร จะถูกดำเนินคดีตามกฎหมาย         
     4.3  หากตรวจสอบภายหลังพบว่า ผู้สมัครรายใดมีคุณสมบัติไม่ครบถ้วนตามที่กำหนดคณะกรรมการดำเนินการสรรหาและเลือกสรร จะถือว่าเป็นผู้ขาดคุณสมบัติในการสมัครและไม่มีสิทธิได้รับการจ้างเป็นพนักงานจ้างตำแหน่งใด ๆ  
5. ค่าธรรมเนียมในการสมัคร
                  - ผู้สมัครต้องเสียค่าธรรมเนียมการสมัครสำหรับพนักงานจ้างตามภารกิจ ตำแหน่งละ 
100.๐๐ บาท ค่าธรรมเนียมการสมัครจะไม่จ่ายคืนให้เมื่อได้รับประกาศรายชื่อว่าเป็นผู้มีสิทธิเข้ารับการประเมินแล้ว เว้นแต่มีการยกเลิกการเลือกสรรครั้งนี้ทั้งหมด  จึงให้จ่ายคืนค่าธรรมเนียมการสมัครแก่ผู้สมัคร
            6.  ประกาศรายชื่อผู้มีสิทธิเข้ารับการประเมิน   วัน   เวลา   สถานที่ และระเบียบเกี่ยวกับการประเมิน ดังนี้
               ประกาศรายชื่อผู้มีสิทธิเข้ารับการประเมิน  วัน  เวลา  สถานที่  และระเบียบเกี่ยวกับการประเมิน  ณ  ที่ทำการองค์การบริหารส่วนตำบลเทพราช  อำเภอสิชล  จังหวัดนครศรีธรรมราช  ภายในวันที่  22 มิถุนายน 2564   โดยจะดำเนินการประเมินเพื่อเลือกสรร ในวันที่ 24 มิถุนายน 2564  และ ประกาศผลการประเมินในวันที่ 25 มิถุนายน 2564  ณ ที่ทำการองค์การบริหารส่วนตำบลเทพราช

7.  หลักสูตร  วิธีการการประเมิน  และเกณฑ์การตัดสิน
    พนักงานจ้างตามภารกิจ
      หลักสูตรการสอบสรรหาและเลือกสรร แบ่งเป็น ๓ ภาค คือ
       ๑) ภาคความรู้ความสามารถทั่วไป (ภาค ก) ๑๐๐ คะแนน โดยใช้วิธีสอบข้อเขียน (ปรนัย)

       2) ภาคความรู้ความสามารถเฉพาะตำแหน่ง (ภาค ข) ๑๐๐ คะแนน โดยวิธีสอบข้อเขียน
                     (ปรนัย)

       3) ภาคความเหมาะสมกับตำแหน่ง (ภาค ค) ๑๐๐ คะแนน โดยใช้วิธีการสัมภาษณ์และ/หรือ
       ทดสอบการปฏิบัติงานที่สอดคล้องกับตำแหน่ง 
      รายละเอียดตามภาคผนวก ข.แนบท้ายประกาศนี้

8.    การขึ้นบัญชีผู้ผ่านการเลือกสรร
   8.1  การขึ้นบัญชีผู้ผ่านการเลือกสรร  จะเรียงลำดับที่จากผู้เลือกสรรได้คะแนนรวมสูงสุดลง
มาตามลำดับในกรณีที่มีผู้ผ่านการเลือกสรรได้คะแนนรวมเท่ากัน ผู้ผ่านการประเมินได้คะแนนจากการทดสอบตัวอย่างงานมากกว่าจะเป็นผู้อยู่ลำดับสูงกว่า 
                8.2 บัญชีผู้ผ่านการเลือกสรรจะใช้เพื่อการจ้างพนักงานจ้าง เป็นระยะเวลา 1 ปี  นับแต่วันขึ้นบัญชีแต่ถ้ามีการเลือกสรรอย่างเดียวกันอีก และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการเลือกสรรครั้งนี้เป็นอันยกเลิก 
9.    การจ้างเป็นพนักงานจ้าง
                  องค์การบริหารส่วนตำบลเทพราช  จะสั่งจ้างและแต่งตั้งผู้ที่ผ่านการคัดเลือกได้ตามลำดับที่ได้ประกาศขึ้นบัญชีไว้ตามตำแหน่งที่สมัครคัดเลือกก็ต่อเมื่อองค์การบริหารส่วนตำบลเพราช ได้ตรวจสอบแล้ว   ว่าผู้ที่ได้รับการสั่งจ้างเป็นผู้ที่มีคุณสมบัติทั่วไปของพนักงานจ้าง และมีคุณสมบัติเฉพาะสำหรับตำแหน่งตาม ที่ ก.อบต.กำหนด  ทั้งนี้ หากตรวจสอบพบภายหลังว่าผู้สมัครสอบคัดเลือกได้เป็นผู้ที่ขาดคุณสมบัติ หรือคุณสมบัติไม่ตรงตามกำหนด  องค์การบริหารส่วนตำบลเทพราชอาจถอนรายชื่อผู้นั้นออกจากบัญชีรายชื่อผู้ที่ได้รับการคัดเลือกได้









                 จึงประกาศมาให้ทราบด้วยทั่วกัน
                          ประกาศ  ณ  วันที่  2 มิถุนายน  พ.ศ.  2564 

                                                                   [image: image3.png]


                                



                           (นายไชยา  ขนอม) 
                                                นายกองค์การบริหารส่วนตำบลเทพราช    

ผนวก ก.
เอกสารรายละเอียดแนบท้ายประกาศองค์การบริหารส่วนตำบลเทพราช
เรื่อง  รับสมัครบุคลากรเพื่อคัดเลือกเป็นพนักงานจ้างตามภารกิจ ประจำปีงบประมาณ 2564 
ขององค์การบริหารส่วนตำบลเทพราช  ลงวันที่ 2 มิถุนายน  2564 
       พนักงานจ้างตามภารกิจ
1. ตำแหน่ง ผู้ช่วยเจ้าพนักงานจัดเก็บรายได้ จำนวน 1 อัตรา  (สังกัดกองคลัง)
2.1  ลักษณะงานที่ปฏิบัติ   
- ปฏิบัติงานด้านการจัดเก็บภาษีโรงเรือนและที่ดิน ภาษีบำรุงท้องที่ ภาษีป้าย ค่าธรรมเนียม ค่าเช่า ค่าบริการ และรายได้อื่นๆ ที่เกี่ยวข้องกับกฎหมาย ระเบียบ เพื่อให้การจัดเก็บรายได้เป็นไปตามเป้าหมายที่กำหนด 
- เร่งรัด ติดตาม ตรวจสอบการจัดเก็บค่าธรรมเนียม ภาษี ที่ค้างชำระ เพื่อให้สามารถจัดเก็บรายได้อย่างครบถ้วน
- ตรวจสอบการรับเงิน เก็บรักษา นำส่งเงิน และออกใบเสร็จในการจัดเก็บรายได้ เพื่อให้เป็นไปตามกฎหมาย ระเบียบ หลักเกณฑ์ ข้อบังคับ คำสั่ง
- รวบรวมข้อมูล เอกสารต่างๆที่เกี่ยวข้องกับการจัดเก็บรายได้ และเก็บรักษาหลักฐานเพื่อเป็นข้อมูล และรายงานเสนอผู้บังคับบังชาตามกำหนดระยะเวลา
- จัดทำทะเบียนควบคุมการจัดเก็บรายได้ สถิติการจัดเก็บรายได้แต่ละประเภท รวมถึงจัดเก็บข้อมูลที่เกี่ยวข้องด้วยเครื่องคอมพิวเตอร์ตามระบบงานขององค์กรปกครองส่วนท้องถิ่น เพื่อให้ข้อมูลมีความถูกต้องและสามารถค้นหาข้อมูลได้อย่างสะดวกรวดเร็วยิ่งขึ้น
- ดำเนินการรับเงินหรือควบคุมการรับเงินโดยใกล้ชิด ควบคุมการรับเงินโดยใกล้ชิด ควบคุมหรือจัดทำทะเบียนต่างๆจัดเก็บรักษาหรือค้นหาเอกสารหลักฐานและเรื่องผู้เสียภาษีอากร ค่าธรรมเนียมและรายได้อื่น เพื่อรวบรวมไว้เป็นข้อมูลในการดำเนินงาน
- สอดส่องตรวจตรา เร่งรัดภาษีอากร ค่าธรรมเนียมต่างๆ และรายได้อื่นค้างชำระควบคุมหรือดำเนินงานเกี่ยวกับการรวบรวมข้อมูลเพื่อจัดทำรายงานและปฏิบัติหน้าที่ที่เกี่ยวข้อง
- ประสานงานในระดับฝ่ายหรือกลุ่มกับหน่วยงานราชการ เอกชน หรือประชาชน ทั่วไป เพื่อขอความช่วยเหลือและร่วมมือในงานและแลกเปลี่ยนความรู้ความเชี่ยวชาญที่เป็นประโยชน์ต่อการทำงานของหน่วยงาน
2.2  หน้าที่และความรับผิดชอบ
                      ปฏิบัติงานด้านจัดเก็บรายได้ ตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับ แนะนำ ตรวจสอบ และปฏิบัติงานอื่นตามที่ผู้บังคับบัญชามอบหมาย
/2.3  คุณสมบัติ…

2.3  คุณสมบัติเฉพาะตำแหน่ง
    - ได้รับประกาศนียบัตรวิชาชีพ ( ปวช. )หรือเทียบเท่าได้ในระดับเดียวกัน ในสาขาวิชา
หรือทางบัญชี พานิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาทางอื่นที่ ก.จ., ก.ท. หรือ ก.อบต กำหนดว่าใช้เป็นคุณสมบัติเฉพาะสำหรับตำแหน่งนี้
  - ได้รับประกาศนียบัตรวิชาชีพเทคนิคหรือเทียบได้ในระดับเดียวกัน ในสาขาวิชาหรือทาง
บัญชี พานิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาทางอื่นที่ ก.จ., ก.ท. หรือ ก.อบต กำหนดว่าใช้เป็นคุณสมบัติเฉพาะสำหรับตำแหน่งนี้
-ได้รับประกาศนียบัตรวิชาชีพชั้นสูงหรือเทียบได้ไม่ต่ำกว่านี้ในสาขาวิชาหรือทางบัญชีพานิชยการ เลขานุการ การตลาด การขาย การธนาคารและธุรกิจการเงิน การจัดการ บริหารธุรกิจ การจัดการทั่วไป คอมพิวเตอร์ เศรษฐศาสตร์การเงิน เศรษฐศาสตร์ หรือในสาขาวิชาทางอื่นที่ ก.จ., ก.ท. หรือ ก.อบต กำหนดว่าใช้เป็นคุณสมบัติเฉพาะสำหรับตำแหน่งนี้
2.4  อัตราค่าตอบแทน
 ได้รับค่าตอบแทนเดือนละ 11,50๐ .-บาท  ค่าครองชีพ 1,785.- บาท
2.5 ระยะเวลาการจ้าง 
มีระยะเวลาในการจ้างไม่เกิน ๔ ปี (และอาจต่อสัญญาจ้างได้คราวละไม่เกิน 4)

ผนวก ข.

เอกสารแนบท้ายประกาศองค์การบริหารส่วนตำบลเทพราช ลงวันที่ 2 มิถุนายน 2564
รายละเอียดวิชาที่จะดาเนินการสอบแนบท้ายประกาศองค์การบริหารส่วนตำบลเทพราช
(2) ตำแหน่ง ผู้ช่วยเจ้าพนักงานจัดเก็บรายได้
     หลักสูตรและวิธีการสอบ
ก. ภาคความรู้ความสามารถทั่วไป 50 ข้อ (คะแนนเต็ม ๑๐๐ คะแนน)

    - สถานการณ์เศรษฐกิจ สังคม การเมือง ปัจจุบัน

- ความรู้เบื้องต้นเกี่ยวกับองค์การบริหารส่วนตำบล

- นโยบายของรัฐบาล นโยบายกระทรวงมหาดไทย และนโยบายกรมส่งเสริมการปกครองส่วนท้องถิ่น
   - ความรู้ภาษาไทย
   - ความรู้ความสามารถด้านเหตุผล
   - รัฐธรรมนูญแห่งราชอาณาจักรไทย พุทธศักราช  2560
   - พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม
ข.ภาคความรู้ความสามารถเฉพาะตำแหน่ง 50 ข้อ (คะแนนเต็ม ๑๐๐ คะแนน)

- ทดสอบความรู้ความสามารถที่ใช้ในการปฏิบัติงานในหน้าที่ที่สมัครสอบ
- พระราชบัญญัติภาษีที่ดินและสิ่งปลูกสร้าง พ.ศ. 2562

- พระราชบัญญัติภาษีป้าย พ.ศ. 2510 แก้ไขเพิ่มเติมถึง (ฉบับที่ 2) พ.ศ. 2534

- ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 4) พ.ศ. 2561

- ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563  

- ระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น พ.ศ. 2543
- พระราชบัญญัติข้อมูลข่าวสารของทางราชการ พ.ศ. 2540

ค. ภาคความเหมาะสมกับตำแหน่ง (คะแนนเต็ม ๑๐๐ คะแนน)

   ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษาประวัติการทางาน และพฤติกรรมที่ปรากฏทางอื่นของผู้เข้าสอบ จากการสัมภาษณ์ ทั้งนี้ อาจใช้วิธีการอื่นใดเพิ่มเติมอีกก็ได้ เพื่อพิจารณาความเหมาะสมในด้านอื่น ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ คุณธรรมจริยธรรมการปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภายอย่างอื่น เป็นต้น
 เมื่อผ่านภาคความรู้ความสามารถทั่วไป (ภาค ก) และความรู้ความสามารถเฉพาะตำแหน่ง
(ภาค ข) โดยได้คะแนนตามเกณฑ์ที่กำหนดไว้  จึงจะเป็นผู้มีสิทธิสอบในภาคความเหมาะสมกับตำแหน่ง(ภาค ค) ได้

